Duitsers, Belge ingelig oor situasie in Suid-Afrika | Slaan Terug Suid Afrika
Duitsers, Belge ingelig oor situasie in Suid-Afrika
by Armand Cloete | 29 Mar 2018 | Nuus | 3 comments
‘n Afvaardiging van die Duitse AfD (Alternative for Germany)-party, het die VF Plus se parlementêre koukus gister besoek om verkennend te gesels oor belangrike Suid-Afrikaanse kwessies, waaronder onteiening sonder vergoeding en plaasmoorde, en om skakeling tussen die twee partye te bewerkstellig.
Die afvaardiging is gelei deur Sven W. Tritschler, ‘n provinsiale parlementslid van die Duitse staat Noord Rhine-Westphalia.
Dit is daarom belangrik om die internasionaliseringsprogram te dryf sodat die buiteland betyds van die verwikkelinge in Suid-Afrika kan kennis neem
Teken die petisie teen onteiening sonder vergoeding hier
Die gesprek vorm deel van die VF Plus se “Slaan terug SA”- veldtog as daadwerklike poging om die internasionale gemeenskap in te lig ten opsigte van die huidige bedreiging van eiendomsreg in Suid-Afrika en ander menseregtevergrype.
Dr. Pieter Groenewald, leier van die VF Plus, het België verlede week besoek as deel van hierdie internasionaliseringsveldtog.
Hy het onder meer aan ‘n stille-protesoptog van Vlaams Belang-Jeugaksie teen plaasmoorde in Gent deelgeneem en toegespreek, met Europese parlementslede vergader en die presidensie van UNPO (Unrepresented Nations & Peoples Organization) toegespreek. (Foto meegaande)
Indien die Grondwet van Suid-Afrika wel gewysig word om onteiening sonder vergoeding moontlik te maak, sal dit ‘n oortreding van onder meer die Verenigde Nasies se Handves en Internasionale Deklarasie op Menseregte wees.
Dit is daarom belangrik om die internasionaliseringsprogram te dryf sodat die buiteland betyds van die verwikkelinge in Suid-Afrika kan kennis neem.
Carla Britson March 30, 2018 at 5:12 pm
Ek is trots op jou Pieter Groenewald en elkeen wat saam met jou werk. Dankie vir wat julle doen.
Vliegende Struisvogelon March 29, 2018 at 11:57 pm
Hoe kan expats help met demonstrasies in Nederland, België ens ens?
Het julle toevallig flyers, folders of dingen, wat ekself kan tuis kan uitprint?
M Pienaaron March 29, 2018 at 8:40 am
Ek wil net vra kan ons nie hierdie btw verhooging stop sit nie.
En die aanhoudende verhooging belasting op brandstof nie.
Hulle het n man geplaas as minister van finansies. Hulle gebruik hom om die verhogings deur sit.
Maar hulle weet hulle hou hom verdag. Hierdie kostes verarm ons.
Hulle kan liewers geld terug verhaal wat oneerlik bekom is deur amptenare